Ruĝa akacio

La ruĝa akacio (), estas arbo el la genro akacio de la familio de la fabacoj kiu estas indiĝena en grandaj partoj de Afriko.

 Priskribo 
eta|220ra|maldekstra|Foliaro de ruĝa akacio.
eta|220ra|maldekstra|Arboŝelo de ruĝa akacio.
La ruĝa akacio estas 6–10 m alta arbo kun pale verdeca aŭ ruĝeca ŝelo. Ĉe la bazo de la 3–10 cm longaj plumecaj folioj troviĝas du rektaj, hele grizaj dornoj, kreskantaj ĝis longeco de 7–20 cm. La floroj estas aranĝitaj kiel rondajn brilajn aretojn kun diametro de proksimume 1,5 cm.

Ĉe Acacia seyal var. fistula, kiu estas pli komuna sur dens-argilaj grundoj, iuj el la dornoj estas ŝvelitaj kaj gastigas simbiozajn formikojn  Young T.P., Cynthia H. Stubblefield, Lynne A. Isbell 1996 : Ants on swollen-thorn acacias: species coexistence in a simple system, Oecologia, 109/1, 98–107. .

 Disvastiĝo 
Tiu palearktisa kaj afrotropisa specio havas arealon ekde Egiptujo ĝis Kenjo kaj okcidenta Senegalo. En Saharo, ĝi ofte vegetas en humidaj valoj.

 Uzadoj 
 Araba gumo 
Ruĝa akacio, kune kun aliaj akacioj, estas grava fonto por araba gumo, natura polisaĥarido, kiu sekrecias el la damaĝitaj branĉoj kaj solidiĝasPurdue University.

 Tanado 
Partoj de la arbo havas tanino-entenon de ĝis 18-20%. La ŝelo kaj guŝoj de Acacia seyal sensu lato var. seyal havas tanino-entenon de proksimume 20% FAO.

 Ligno 
Ligno de la arbo laŭdire estis uzata en antikva Egiptujo por fari ĉerkojn kaj ankaŭ la Keston de InterligoAcacia seyal in BoDD – Botanical Dermatology Database.

 Medicina uzado 
 Arboŝelo 
La ŝelo estas uzita por trakti disenterion kaj bakteriajn infektojn de la haŭto, kiel ekzemple lepro. La ŝelo ankaŭ estas utiligita kiel stimulilo .

 Gumo 
La gumo estas utiligita kiel afrodiziigaĵo, por trakti diareon, kiel hidratanto, por trakti hemoragiojn, inflamon de la okulo, intestajn malsanojn kaj riniton. La gumo estas uzita por repuŝi artriton kaj bronkiton .

 Ligno 
Incenso de la ligno estas uzata por trakti doloron de reŭmatismo kaj por preventi riniton kaj febron ĉe la naskontinoj .

 Botanikaj varioj 
 Acacia seyal var. fistula Del. var. fistula (Schweinf.) OliverILDIS
 Acacia seyal sensu lato var. seyal

Acacia seyal okaze hibridiĝas kun A. xanthophloea.

 Vidu ankaŭ 

 Mirmekofito
 Nord-saharaj stepo kaj duonarbaroj

 Referencoj 

 Bibliografio 
  Arbonnier, M. 2000 : Arbres, arbustes et lianes des zones seches d'Afrique de l'Ouest, CIRAD, Montpellier ISBN 2-87614-431-X

 Eksteraj ligiloj 

  Ruĝa akacio ( NCBI ) de NCBI
  Ruĝa akacio ( ZipcodeZoo )
  Ruĝa akacio ( GBIF ) de GBIF
  Ruĝa akacio ( GRIN ) de GRIN
  Bildoj de ruĝa akacio.
  Rolo de la akacioj en la kampara medio ( FAO )
  Rearbarigo per akacioj ( Ondernemers zonder Grenzen )

Kategorio:Palearktisa flaŭro
Kategorio:Afrotropisa flaŭro
Kategorio:Flaŭro de Okcidenta Saharo
Kategorio:Arboj
Kategorio:Akacioj